এই খবৰটো অসম চৰকাৰৰ কাৰণে হোৱা উচিত এটা ডাঙৰ প্রত্যাহ্বান। প্রত্যাহ্বান বুলি কিয় কোৱা হ'ল সেই কথা ব্যাখ্যা কৰিব তলত লিখা কথাখিনিয়ে। বহুত বছৰৰ আগতে বিশ্ববিখ্যাত টাইম মেগাজিনত এটা বাতৰি প্রকাশ হৈছিল। আমেৰিকাৰ কোনোবা এটা গ্রামাঞ্চলত এখন সৰু নৈতো বানপানী নিয়ন্ত্রণৰ উদ্দেশ্যে মথাউৰি সজাৰ প্রস্তাৱ উঠিছিল। প্রস্তাৱটো উঠাৰ লগে লগে অঞ্চলটোৰ নেতৃস্থানীয় লোকসকলে মথাউৰিৰ সম্ভাব্য সকলো পৰিণামৰ বিষয়ে খৰচি মাৰি আলোচনা কৰিবলৈ আৰম্ভ কৰিলে। এইদৰে আলোচনা কৰাত দেখা গ'ল যে সেই নৈখনত এনে এবিধ বিৰল জাতৰ ক্ষুদ্রাকৃতিৰ মাছ আছে, যিবোৰ মাছ কেৱল বোৱঁতী পানীতহে জীয়াই থাকিব পাৰে। মথাউৰি দিয়াৰ ফলত নৈখন মৰাসুঁতিত পৰিণত হোৱাৰ লগে লগে সেই মাছৰ বংশও চিৰকাললৈ লুপ্ত হৈ যাব। যিবোৰ মাছ প্রায় চকুৰেই দেখা নাযায়, যিবোৰ মাছ কোনো প্রকাৰেই মানুহৰ কোনো কামত নালাগে, সেই মাছবোৰক ৰক্ষা কৰিবৰ কাৰণে গাঁওখনৰ ৰাইজে মথাউৰি নির্মাণৰ বিৰুদ্ধে এনে এটা আন্দোলন গঢ়ি তুলিলে যে অৱশেষত কর্তৃপক্ষই মথাউৰিৰ পৰিকল্পনা বাদ দি বিকল্প ব্যৱস্থা ল'বলৈ বাধ্য হ'ল। কিন্তু অপৰিমেয় দাৰিদ্র্য আৰু পৰিমেয় মূঢ়তাই আচ্ছন্ন কৰি ৰখা আমাৰ এই হতভাগ্য দেশত এইবোৰ কথা চিন্তা কৰে কোনে?
এতিয়া ওপৰত লিখা কথাখিনিৰ মাপকাঠীৰে অসম চৰকাৰে নিজকে জুখিব লাগিব- অসম চৰকাৰ প্রকৃততে এটা সভ্য জাতিৰ চৰকাৰ হয়নে?
অস্তাচলৰ দিশে মোদী মেজিক?
অসমৰ সৰ্বাধিক প্ৰচলিত দৈনিক বাতৰিকাকত। ২০১১ চনৰ ৪ মাৰ্চত বাতৰিকাকখন প্ৰথম প্ৰকাশ পায়। কাকতখনৰ সম্পাদক নৰেশ কলিতা। বাতৰি কাকতখনৰ চাৰিটা সংস্কৰণ গুৱাহাটী, ডিব্ৰুগড়, বিশ্বনাথ চাৰিআলি আৰু গোৱালপাৰাৰ পৰা একেসময়তে প্ৰকাশ পায়।
